b'\n_START_ARTICLE_\nClarence Abel\n_START_SECTION_\nKariera\n_START_PARAGRAPH_\nAbel je v ligi NHL pre\xc5\xbeivel 8 let, tri v dresu mo\xc5\xa1tva New York Rangers in pet v dresu mo\xc5\xa1tva Chicago Black Hawks. Z Rangersi je v sezoni 1927/28 osvojil Stanleyjev pokal, \xc5\xa1e enega pa je osvojil leta 1934 z Black Hawksi. Sezona 1933/34 je bila tudi njegova zadnja v NHL. Preden je pri\xc5\xa1el v ligo NHL, je zaigral tudi za ameri\xc5\xa1ko reprezentanco na Zimskih olimpijskih igrah 1924 in tam osvojil srebrno medaljo._NEWLINE_Clarence Abel je umrl 1. avgusta 1964 v svojem domu v Sault Ste. Marie. Umrl je v starosti 64 let. Devet let kasneje so ga posthumno sprejeli v Ameri\xc5\xa1ki hokejski hram slavnih._NEWLINE_Hokejska dvorana na zvezni univerzi Lake Superior State University se po njem imenuje Taffy Abel Arena.'